YLTÄKYLLÄINEN ELÄMÄ Jumala ei ole Ihmemaan velho 8/8
YLISTYKSEN ÄÄNI
Olimme kadoksissa ja rikki
Nyt olemme löydettyjä ja valittuja
Ylistyksen ääni kohoaa elämästämme
Olemme löytäneet vapautesi
Elämme vain Sinulle
Ylistyksen ääni kohoaa elämästämme
Tämä on pelastuksen ääni, tämä on vapauden ääni
Tämä ääni kuuluu seurakunnallesi, joka nousee esiin
Tämä ääni kuuluu kansallesi, joka seuraa Sinua kaikella voimallaan
Tämä on ylistyksen ääni
Yhdessä ylistämme Sinua
Kokoamme vapauden äänen
Ylistyksen ääni kohoaa elämästämme
Emme pysy vaiti
Puolustamme rakkautta ja oikeudenmukaisuutta
Ylistyksen ääni kohoaa elämästämme
Tämä on pelastuksen ääni, tämä on vapauden ääni
Tämä ääni kuuluu seurakunnallesi, joka nousee esiin
Tämä ääni kuuluu kansallesi, joka seuraa Sinua kaikella voimallaan
Tämä on ylistyksen ääni
Kuulutamme ylistystä Sinulle
Kaikessa maassa
Kuulutamme ylistystä Sinulle
Kaikessa maassa
Kuulutamme ylistystä Sinulle
Kaikessa maassa
Kuulutamme ylistystä Sinulle
Kaikessa maassa
Tämä on pelastuksen ääni, tämä on vapauden ääni
Tämä ääni kuuluu seurakunnallesi, joka nousee esiin
Tämä ääni kuuluu kansallesi, joka seuraa Sinua kaikella voimallaan
Tämä on ylistyksen ääni
Tämä on pelastuksen ääni, tämä on vapauden ääni
Tämä ääni kuuluu seurakunnallesi, joka nousee esiin
Tämä ääni kuuluu kansallesi, joka seuraa Sinua kaikella voimallaan
Tämä on ylistyksen ääni
Ajattele verenvuototautia sairastanutta naista Mark. 5:ssä.
Hän oli sairastanut verenvuototautia 12 vuoden ajan.
Kuusikin vuotta olisi ollut pitkä aika.
Sanotaan, että nainen oli kärsinyt paljon monien lääkärien käsissä.
Hän oli käynyt lääkärissä, mutta siitä ei ollut apua.
Sen sijaan se vain lisäsi hänen kärsimystään.
Hoidot olivat kuluttaneet hänen koko omaisuutensa.
Hän maksoi hoidoista, jotka vain lisäsivät hänen kärsimystään.
Hänen elämästään kerrotaan lyhyesti.
Kun hän kuuli Jeesuksesta, hän halusi tavata Hänet.
Vertaa häntä halvaantuneeseen Betesdan altaalla.
Nainen ei miettinyt, miten vaikea oli päästä Jeesuksen luo.
Hän oli heikkona vuodettuaan verta vuosien ajan.
Hän ei kuvitellut etukäteen mielessään, -
kohtaisiko hän hylkäämisen.
Hän ei miettinyt, miten vaikeaa olisi puskea väkijoukon läpi.
Hän ei miettinyt, miten hankalaa, tuskaliasta ja kallista se olisi.
Kaiken sen sijaan hän hoki itselleen: -
"Jos pääsen koskettamaan edes Hänen viittaansa, minä paranen."
Hänen itsepuheensa vei häntä kohti ihmettä.
Se auttoi pitämään tavoitteen selvänä.
Itsepuhe ei ollut sellaista, -
mikä olisi saanut naisen luopumaan Jeesuksen luo menemisestä.
Naisen itsepuhe kannusti häntä puskemaan kohti ihmettä.
Hän ei sallinut itsepuheen saada häntä luovuttamaan tavoitteestaan.
Jos hän pystyy siihen, sinäkin pystyt.
Jumala ei päätä asiaa puolestamme.
Elämä ei ole herkkutiskijono, -
jossa otetaan vuoronumero ja istutaan alas odottamaan kiltisti.
Kukaan ei kutsu sinua.
Jumala antaa meidän kuolla jonoon, jos sitä haluamme.
Halvaantunut Betesdan altaalla olisi kuollut jonottaessaan.
Hänen vastauksestaan jo näki, että hän oli menettänyt toivonsa.
Jos vain odottaa vuoroaan, voi joutua odottamaan pitkään.
Jeesus ei aina tee kotikäyntejä.
Joskus Hän vaatii, että menemme Hänen luokseen.
Joskus meidän on itse otettava askelia kohti läpimurtoa.
Raamatussa kerrotaan, miten nainen puski itsensä Jeesuksen luo.
Meidän on luettava rivien välistä, mitä hän kävi sisäisesti läpi.
Hän ryömi käsin ja jaloin väkijoukon läpi.
Juutalaisen lain mukaan hän oli epäpuhdas.
Hänen ei olisi saanut tulla julkiselle paikalle.
Hänen piti taistella tällaisia ajatuksia vastaan.
Hän hoki itselleen: -
"Jos pääsen koskettamaan edes Hänen viittaansa, saan läpimurron."
Itsepuhe loi vaihtoehtoisen kuvitelman.
Se sai naisen ponnistelemaan kovemmin.
Ystävä tai perheenjäsen saattoi yrittää saada häntä luovuttamaan, -
koska hän oli liian heikossa kunnossa.
Joku väkijoukossa saattoi käskeä häntä pois.
Vaikeimmalla hetkellä hän hoki itselleen: -
"Jos pääsen koskettamaan Häntä, saan ihmeen."
Jeesus tiesi, että syy on usein ympäristössä, jos ei saa ihmettä.
Halvaantuneen ympärillä oli aina sairaita.
On vaikea ajatella terveyttä, jos on sairaiden ympäröimä.
Keskustelut pyörivät vain sairauden ympärillä.
Puhutaan kunnon huononemisesta, lääkkeistä, hoidoista, -
kivusta, univaikeuksista ja lääkkeiden tehottomuudesta.
Kun sairaus täyttää koko elämän, -
on vaikea kääntää ajatukset ihmeeseen ja läpimurtoon.
Ihminen voi haluta halvaantuneen tavoin parantumista, -
mutta ympäristö on sairauden läpitunkema.
Miestä ei voi moittia siitä, etteikö hän olisi halunnut parantua
Hänellä ei vain ollut terveitä ystäviä ja keskusteluja.
Hänen ongelmansa määritti hänen elämäänsä.
Jeesus tiesi, että silloin ihminen toki haluaa parantua.
Ongelman jatkuminen ei johdu siitä, etteikö Jumala rakastaisi.
Ihmisen sisällä on ristiriitatilanteita.
Hän haluaa ihmettä, mutta toisaalta hän hyväksyy roskapuheen elämäänsä.
Hän ei käsitä, että se saa hänet luopumaan pyrkimyksistään.
Jokainen, jota Jumala on käyttänyt, -
on joutunut vaihtamaan ympäristöään.
Abrahamin piti lähteä kodistaan ja sukunsa luota Kaldean Urista.
Jumala sanoi vain: "Lähde". Hän ei ilmoittanut määränpäätä.
Muuten sen maan asukkaat olisivat saaneet Abrahamin luovuttamaan.
Jumala puhui Abrahamille, kun tämä oli liikkeellä.
Silloin ei ollut ketään, joka olisi yrittänyt järkeilyn avulla -
saada Abrahamia jäämään tai siirtämään lähtöään.
Kukaan ei ollut sanomassa: "Lähde sitten, kun olet vähän kokeneempi."
Jumala sanoi Abrahamille: "Teen suureksi jälkeläistesi määrän."
"Heitä on oleva kuin tähtiä on taivaalla."
Jumala käski Abrahamin mennä teltan ulkopuolelle.
Miehelle ei voi puhua tähdistä, jos hän näkee vain teltan katon.
Jos hän olisi nähnyt teltta- kankaan reiästä kaksi tähteä, -
se ei olisi riittänyt laukaisemaan hänen mielikuvitustaan.
Joskus ympäristön vaihtaminen vaatii vain pientä askelta.
Se ei aina vaadi maapallon toiselle puolelle muuttamista.
Saatamme huomata asiasta aivan uuden puolen.
Emme ole nähneet sitä, koska katsantokantamme on niin kapea.
Joskus riittää, että katsomme ylös tai sisällemme.
Jumalan piti viedä Joosef pois tämän perheympäristöstä.
Joosefin kertomus tuntuu katastrofilta.
Jumala antoi näyn mutta tuntui, ettei Hän autakaan.
Joosef myytiin orjaksi. Hän joutui syyttömänä vankilaan.
Jumalan piti viedä hänet pois, -
jotta hänen ajatusmaailmansa ja halu seurata näkyä vahvistuisivat.
Mooseksen piti jättää faaraon hovi, -
jotta hän ymmärtäisi Jumalan kansan kurjuuden.
Hän vietti vuosia erämaassa, jolloin Jumala valmisteli häntä, -
ja hän aloitti palvelutyön 80-vuotiaana.
Sama pätee Gideoniin ja Daavidiin.
Sama pätee Jeesukseen.
Nasaretissa Jeesus pantiin henkisesti käsirautoihin.
Häntä pidettiin pelkkänä puusepän poikana.
He eivät ottaneet vastaan Hänen opetuksiaan.
Heidän omat ajatuksensa estivät ihmeiden vastaanottamisen.
Jeesus olisi toki tahtonut auttaa kotikyläläisiään, -
mutta heidän uskonjärjestelmänsä esti heitä vastaanottamasta apua.
Heidän piti vaihtaa ympäristöä, jotta Jumala voi käyttää heitä.
Halvaantuneella oli ympäristöstä johtuva ongelma.
Vika ei ollut jaloissa, vaan mielessä ja tunteissa.
Väärä ympäristö ruokki väärää ajattelua. Toive oli oikea, -
mutta hän luovutti laskeskeltuaan, miten vaikea oli päästä altaalle.
Hän vastasi Jeesukselle kielteisten kuvitelmiensa mukaisesti.
Jeesus haluaa painottaa, mitä rivien välissä tapahtuu.
Samaa tapahtuu meissä, mutta emme aina ymmärrä sitä.
Isossa paikassa on helpompi ottaa vastaan iso ajatus.
Isossa, myönteisessä ympäristössä on helpompi ajatella isosti.
Ympäristöissä, konteksteissa ja kulttuureissa on ääni.
Olen huomannut joskus kesken puheeni, -
puhuttuani 10, 15 tai 20 minuuttia, -
että puhun pienille, kapeakatseisille ihmisille.
Ei ole mukavaa, kun sen tajuaa kesken puheen.
Useinkaan ei ole aikaa muuttaa ihmisten ajatustapoja.
Yritän opettaa, mutta käsitän, -
että kuulijoiden mieli on kapeakatseinen ja sulkeutunut.
Tunnen, miten vastarinta nousee.
Vaikka saarna olisi heille hyvä ja hyödyllinen, -
heidän uskonjärjestelmänsä torppaa sen.
Joskus tuntuu kuin olisin norsu, joka on kutsuttu posliinikauppaan.
Se, että kuljen kohti kauppaa, ei ole minun ideani.
Minut kutsuttiin ja lennätettiin paikalle.
Olen kuin norsu, joka kutsuttiin posliinikauppaan -
ja jolle sitten sanottiin: "Älä riko mitään."
Se on vaikeaa, koska jos on keskellä kauppaa, -
kääntyipä minne tahansa, jotakin särkyy.
Tapasin ennen ajatella, -
että minun pitää yrittää olla vähemmän norsu.
En enää tee niin.
Ongelma ei ole se, että minun ei saisi olla norsu.
Ongelma on se, että seurakunnassa on paljon posliiniastioita.
Mieti, että ainoa sanomani seurakunnalle olisi: -
"En tiennytkään, että täällä on niin paljon posliinia."
"Joka sanaa seuraa särkyneen helinä."
Ajattele, että se olisi ainoa sanomani seurakunnalle.
Minusta sen ilmi tuominen olisi lahja seurakunnalle.
Joskus tajuan kesken kaiken, -
ettei minua lähetettykään paikalle olettamaani tehtävää varten -
vaan rikkomaan posliiniastioita.
Saatan särkeä jotakin olennaista.
Saatan rikkoa arvokkaan lautasen, johon kukaan ei ole koskenut.
Saatan rikkoa sen niin hyvin, että lähtöni jälkeen -
sitä ei pystytä enää kokoamaan. Lilleri Lalleri.
Ehkä menin kyseiseen paikkaan juuri sitä varten.
Luultavasti en enää palaa takaisin.
Minulle käy melko harvoin kuvaamallani tavalla.
Valitsemme paikat, joista meillä on hyvä tuntuma.
Joskus menemme uusiin paikkoihin, joista ystävätkään eivät tiedä.
Meistä joku menee ensimmäisenä ja kertoo muille kokemuksistaan.
Tarkoitan "meillä" ystäviämme ja yhteistyökumppaneitamme.
On paljon uusia paikkoja, joihin meidän pitää mennä.
Meitä tarvitaan monessa paikassa.
"Meillä" tarkoitan niitä, -
jotka kantavat eteenpäin 2000-luvun seurakuntaa.
Se ei ole millään muotoa mukavaa.
Joskus minusta tuntuu kuin olisin Gulliver lilliputtien keskellä -
ja käsiäni ja jalkojani alettaisiin sitoa.
Tunnen sen sisäisesti.
Kehonkieli, katseet ja ilmeet paljastavat sen.
Ne ovat kuin köysiä, jotka sitovat.
Tuntuu, ettei voi sanoa muuta kuin siunausta ja hyvää jatkoa.
Nekin sanat pitää asetella harkiten.
Lilliputit olivat niin kapeakatseisia, -
että he olivat jakaantuneet kahteen leiriin sen mukaan, -
kummasta päästä muna rikotaan.
Lilliputit olivat halkaisseet munan tylpästä päästä.
He olivat tylppäpäisiä.
Eräs hallitsija oli säätänyt lain, -
jonka mukaan munan sai halkaista vain suiposta päästä.
Syttyi sota, jossa sai surmansa tuhansia lilliputteja.
He taistelivat siitä, kummasta päästä muna halkaistaan.
Tässä puhutaan tarusta, mutta näytän teille seurakunnan.
Olemme sukupolvien ajan taistelleet pikkuasioista.
Olemme järjestäneet seminaareja ja keskustelutilaisuuksia.
Olemme analysoineet analysoimistamme.
Olemme suojelleet posliiniastioitamme.
Jeesus oli hurjistunut norsu fariseusten posliinikaupassa.
Sitä Hän oli.
Hän oli kuin rodeohärkä.
Hänestä se oli ihanaa, ja niin minustakin.
Kuvittele, miltä muista sairaista tuntui, -
kun halvaantunut nousi eikä mennytkään altaaseen.
Oli sääntö, että kerran vuodessa yksi ihminen sai mennä altaaseen.
Ympäristö tukee ongelmaa.
Järjestelmä järjestelee sen.
Jotkut pitävät ongelmansa hyvässä järjestyksessä.
Se pitää heidät niin kiireisinä, etteivät he ehdi etsiä ihmettä.
"Jeesus, olet uusi täällä. Et tunne järjestelmäämme."
Jeesus oli norsu heidän posliinikaupassaan.
Hän käski miestä lähtemään järjestelmästä.
Kuvittele muita sairaita, jotka vannoivat järjestelmän nimeen.
He näkivät, miten mies jätti järjestelmän lupaa kysymättä.
Hän ei mennyt altaan kautta.
Kuvittele, miten muiden ilmeet valahtivat.
Mies ei jäänyt ainoaksi, joka uhmasi järjestelmää.
Tarvitaan vain yksi esimerkki.
Olen ollut tuo yksi lähes koko ikäni. Odotan muita.
Jos olet se, joka jättää järjestelmän -
ajatuksissa, näkökulmassa, tyylissä ja uskonjärjestelmässä, -
ja se tuo tuloksia, muut seuraavat.
He tajuavat, ettei järjestelmä toimi.
Monessa seurakunnassa järjestelmä ei toimi.
Rukousjono on ongelma, joka ruokkii pientä ajattelua siitä, -
miten asiat korjaantuvat.
Murskaamme järjestelmiä ja posliiniastioita Jumalan puolesta.
CHERISH-NAISTENKONFERENSSI
NAISET OVAT KOKOONTUNEET JO KYMMENEN VUOTTA.
JOKAINEN SAA TULLA SELLAISENA KUIN ON.
PÖYTÄ ON KATETTU KAIKILLE NÄLKÄISILLE JA JANOISILLE.
SIELLÄ MONEN ELÄMÄ MUUTTUU JA UNELMAT TOTEUTUVAT.
SIELLÄ JUMALA JULISTAA MEILLE RAKKAUTTAAN.
SINUT ON KUTSUTTU JUHLAAN.
CHERISH-NAISTENKONFERENSSI 4.-6.6. TAI 7.-9.6.2012
EMÄNTÄNÄ CHARLOTTE GAMBILL
VIERAINA DONNA CROUCH, LUCINDA DOOLEY, NANCY ALCORN -
JA WATOTO-KUORO.
LISÄTIETOJA SAA KONFERENSSIN KOTISIVUILTA.
OLEN OIKEUDENMUKAISUUS.
OLEN VAPAUS.
OLEN TOIVO.
OLEN TULEVAISUUS.
OLEN MAHDOLLISUUS.
OLEN VALO.
OLEN USKO.
ROCKNATIONS-KONFERENSSI, 8. - 11.8.2012, BRADFORD, ENGLANTI
Suomennos: Marianne Tenetz